CELEX: 62014CN0158
Language: hr
Date: 2014-04-04 00:00:00
Title: Predmet C-158/14: Zahtjev za prethodnu odluku koji je 4. travnja 2014. uputio Raad van State (Nizozemska) – A i dr. protiv Minister van Buitenlandse Zaken

24.6.2014   
            
            
               HR
            
            
               Službeni list Europske unije
            
            
               C 194/15
            
         Zahtjev za prethodnu odluku koji je 4. travnja 2014. uputio Raad van State (Nizozemska) – A i dr. protiv Minister van Buitenlandse Zaken
   (Predmet C-158/14)
   2014/C 194/19
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Žalitelji: A, B, C, D
   
      Druga stranka u postupku: Minister van Buitenlandse Zaken
   
      Prethodna pitanja
   
   
               1.
            
            
               Jesu li žalitelji u konkretnom postupku – uzimajući u obzir članak 47. Povelje Europske unije o temeljnim pravima (1) – nedvojbeno bili ovlašteni podnijeti u svoje ime tužbu Općem sudu prema članku 263. UFEU-a radi proglašavanja Provedbene uredbe br. 610/2010 (2) ništavom, u dijelu u kojem je tom provedbenom uredbom LTTE [Liberation Tiger of Tamil Eelam] stavljen na popis u smislu članka 2. stavka 3. Uredbe br. 2580/2001 (3)?
            
         
               2.
            
            
               
                           a)
                        
                        
                           Mogu li se djelovanja oružanih snaga tijekom oružanog sukoba u smislu međunarodnog humanitarnog prava – uzimajući u obzir uvodnu izjavu 11. preambule Okvirne odluke 2002/475/PUP (4) – smatrati terorističkim kaznenim djelima u smislu te okvirne odluke?
                        
                     
                           b)
                        
                        
                           U slučaju potvrdnog odgovora na pitanje 2a, mogu li se djelovanja oružanih snaga tijekom oružanog sukoba u smislu međunarodnog humanitarnog prava smatrati terorističkim djelima u smislu Zajedničkog stajališta 2001/931/ZVSP i Uredbe br. 2580/2001 (5)?
                        
                     
         
               3.
            
            
               Je li kod djela koja su poslužila kao osnova za donošenje Provedbene uredbe br. 610/2010 – u dijelu u kojem je LTTE stavljen na popis u smislu članka 2. stavka 3. Uredbe br. 2580/2001 – riječ o djelovanjima oružanih snaga tijekom oružanog sukoba u smislu međunarodnog humanitarnog prava?
            
         
               4.
            
            
               Je li Provedbena odluka br. 610/2010 nevaljana – uzimajući u obzir odgovor na pitanja 1, 2a, 2b i 3 – u dijelu u kojem je tom provedbenom odlukom LTTE stavljen na popis u smislu članka 2. stavka 3. Uredbe br. 2580/2001?
            
         
               5.
            
            
               U slučaju potvrdnog odgovora na pitanje 4, obuhvaća li nevaljanost u tom slučaju ranije i kasnije odluke Vijeća radi ažuriranja popisa u smislu članka 2. stavka 3. Uredbe br. 2580/2001, u dijelu u kojem je tim odlukama LTTE stavljen na taj popis?
            
         
      (1)  SL 2000, C 364, str. 1.; SL, posebno izdanje na hrvatskom jeziku, poglavlje 1., svezak 7., str. 104.
   
      (2)  Provedbena uredba Vijeća (EU) br. 610/2010 od 12. srpnja 2010. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i stavljanju izvan snage Provedbene uredbe (EU) br. 1285/2009 (SL L 178, str. 1.).
   
      (3)  Uredba Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (SL L 344, str. 70.) (SL, posebno izdanje na hrvatskom jeziku, poglavlje 18., svezak 1., str. 5.).
   
      (4)  Okvirna odluka Vijeća od 13. lipnja 2002. o suzbijanju terorizma (SL L 164, str. 3.) (SL, posebno izdanje na hrvatskom jeziku, poglavlje 19., svezak 9., str. 214.).
   
      (5)  Zajedničko stajalište Vijeća od 27. prosinca 2001. o primjeni posebnih mjera u borbi protiv terorizma (SL L 344, str. 93.) (SL, posebno izdanje na hrvatskom jeziku, poglavlje 18., svezak 1., str. 11.).